Diari Oficial de la Generalitat Valenciana


Sumari del DOGV 7612, del 10-09-2015 (2015/7340)

Notificació de la sentència dictada en el procediment número 47/15.
-------------------------------------------------------------------

### Dades del document

Número de DOGV
:   7612

Data del DOGV
:   10-09-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/7340


Organisme emissor
:   Jutjat de Primera Instància Número 24 de València

Tipus de document
:   Edicte

Notificació de la sentència dictada en el procediment número 47/15. [2015/7340]  
Família, guarda, custòdia o aliments fill menor no matrimonial no consensuat 000047/2015-A  
Demandant: Fátima Suay Sánchez.  
Procuradora: Purificación Higuera Luján.  
Demandat: Luis Raúl Sepúlveda Bate.  
Procurador/a: -  
José Esteban Briz Recio, secretari del Jutjat de Primera Instància número 24 de València, mitjançant este edicte faig saber que en les actuacions de família, guarda, custòdia o aliments fill menor no matrimonial no consensuat número 000047/2015, a instància de Fátima Suay Sánchez, representada per la procuradora Purificación Higuera Luján, contra Luis Raúl Sepúlveda Bate, en situació de rebel·lia, en data 3 de setembre de 2015 ha recaigut sentència la part dispositiva de la qual diu així:  
  
«Que estime parcialment la demanda formulada per la representació processal de Fátima Suay Sánchez contra Luis Raúl Sepúlveda Bate, en benefici i interés de la filla menor dels litigants [...], i acorde les mesures següents:  
1. La guarda i custòdia de la filla menor serà exercida per la mare, tal com ha realitzat des del naixement de la seua filla fins a l'actualitat.  
  
2. La suspensió del règim de visites de la filla menor amb el pare, Luis Raúl Sepúlveda Bate, fins que s'acredite que la represa d'estes siga beneficiosa per a la menor, instant-se per les parts.  
  
3. El pare contribuirà als aliments de la seua filla en la quantitat de 150 euros mensuals. La referida contribució s'actualitzarà cada 12 mesos, d'acord amb les variacions que experimente l'índex general de preus al consum, que publica l'Institut Nacional d'Estadística, l'índex aplicable serà el que corresponga a l'interanual de l'any en què haja de produir-se l'actualització. Per a les actualitzacions successives de l'esmentada dita contribució es prendrà com a base la contribució fixada, més les actualitzacions que s'hagen anat produint.  
4. Respecte dels gastos extraordinaris de caràcter necessari, seran abonats al 50% entre ambdós progenitors, i els de caràcter no necessari (activitats extraescolars, etc.) s'hauran d'abonar al 50% entre ambdós progenitors i ser consensuats prèviament a la seua contractació.  
5. L'atribució a Fátima Suay Sánchez en exclusiva de l'exercici de la pàtria potestat respecte de la menor, per a prendre totes aquelles decisions necessàries per a les activitats de la menor, com són: els canvis de col·legi, les ensenyances complementàries, els cursos d'estiu, viatges escolars dins i fora del país, i altres activitats d'anàleg caràcter, les decisions mèdiques.  
Cada part abonarà les costes processals produïdes a instàncies seues i les comunes a mitges.  
Mode d'impugnació: per mitjà de recurs d'apel·lació davant d'este Jutjat, no obstant això, es durà a efecte el que s'ha acordat. El recurs haurà d'interposar-se per escrit en el termini de 20 dies, amb la indicació de la infracció comesa segons el parer de la persona recurrent, i sense estos requisits no s'admetrà el recurs (art. 458 de la LEC). Haurà d'efectuar-se la consignació de 50 euros en el compte del Jutjat 4584-0000-02 € número del procediment amb quatre dígits - dos últims números de l'any, en l'oficina Banesto, segons disposa la Llei Orgànica 1/2009, de 3 de novembre, i s'acreditarà esta consignació, exceptuant-ne el cas d'aquells litigants que tinguen el benefici de justícia gratuïta. En cas de no efectuar-se el depòsit, serà esmenable el defecte en el termini de dos dies, i no s'admetrà a tràmit en cas de no esmenar-lo.  
Esta és la meua sentència que pronuncie, mane i firme.»  
  
I perquè valga de notificació de forma deguda a Luis Raúl Sepúlveda Bate, en rebel·lia ?ometent-se el nom de la menor?, expedisc i firme este edicte.  
  
València, 4 de setembre de 2015.- El secretari: José Esteban Briz Recio.